Quin és el tema principal del text següent?
La manifestació dels agricultors indis 2020-2021 va ser una protesta contra les tres actes agrícoles aprovades pel Parlament de l'Índia el setembre de 2020. A data de 21 de març del 2021 la policia de Haryana contava al voltant de 40.000 manifestants assentats a Singhu i Tikri, tot i que els protestants afirmaven que el nombre és major. Al novembre de 2021 es calculava que el nombre d'agricultors morts durant les protestes ascendia a 750. Aquest mateix més van aconseguir que el govern accedira a derogar les lleis, però les protestes van continuar fins desembre.Els sindicats d'agricultors i els seus representants vaan exigir la derogació de les lleis i van afirmar que no n'acceptarien cap altra alternativa. Els líders agrícoles vaan rebutjar una ordre de paralització del Tribunal Suprem de l'Índia sobre les lleis agràries, així com la participació d'un comitè designat pel Tribunal Suprem. Entre el 14 d'octubre de 2020 i el 22 de gener de 2021 es van produir onze rondes de converses entre el govern central i els agricultors representats pels sindicats agrícoles: totes van resultar poc concloents.Les actes han estat descrites com a «lleis antiagricultors» per molts sindicats d'agricultors, els polítics de l'oposició també van afirmar que deixaria els agricultors a «mercè de les empreses». El govern, però, sosté que permetrien que els agricultors pogueren vendre els seus productes directament a grans compradors i va afirmar que les protestes es basen en la desinformació. Altres motius de protesta inclouen els suïcidis dels agricultors i els baixos ingressos dels agricultors. Tot i que l'Índia és en gran mesura autosuficient en la producció de cereals alimentaris i té plans de benestar, la fam i la nutrició segueixen sent problemes greus, amb l'Índia classificada com un dels pitjors països del món en paràmetres de seguretat alimentària. Poc després d'introduir-se les actes, els sindicats van començar a celebrar protestes locals, principalment a Panjab. Després de dos mesos de protestes, els sindicats d'agricultors, en particular del Panjab i l'Haryana, van iniciar un moviment anomenat Dilhi Chalo (Marxa a Delhi), en què desenes de milers de membres de sindicats agrícoles van marxar cap a la capital de la nació. El Govern indi va ordenar a la policia i les forces de l'ordre de diversos estats que atacaren els sindicats d'agricultors mitjançant canons d'aigua, porres i gas lacrimogen per evitar que els sindicats d'agricultors entraren primer a Haryana i després a Delhi. El 26 de novembre va tenir lloc una vaga general a escala nacional que va comptar amb aproximadament 250 milions de persones en suport dels sindicats. El 30 de novembre, es calculava que entre 200.000 i 300.000 agricultors estaven convergint en diversos punts fronterers de camí a Delhi.Una secció dels sindicats d'agricultors ha protestat, mentre que el govern indi afirma que alguns han donat suport a les lleis agrícoles. Els sindicats de transports que representen més de 14 milions de conductors de camioners van sortir a favor dels sindicats d'agricultors, amenaçant de detenir el moviment de subministraments en determinats estats. Després que el govern no va acceptar les demandes dels sindicats d'agricultors durant les converses del 4 de desembre, els sindicats van planejar escalar l'acció a una altra vaga de tota l'Índia el 8 de desembre de 2020. El govern va oferir algunes esmenes a les lleis, però els sindicats demanaven la seua derogació. A partir del 12 de desembre, els sindicats d'agricultors es van fer càrrec de les places de peatge de l'autopista a Haryana i van permetre la lliure circulació de vehicles.A mitjan desembre, el Tribunal Suprem de l'Índia va rebre una sèrie de peticions relacionades amb l'eliminació de bloqueigs creats pels manifestants a la frontera de l'estat de Delhi. El tribunal també va demanar al govern que posara en suspens les lleis, cosa que va rebutjar. El 4 de gener de 2021, el tribunal va registrar la primera petició presentada a favor dels agricultors que protestaven. Els agricultors han dit que no escoltaran els tribunals si se'ls demana que es retiren. Els líders agrícoles també han dit que mantenir les lleis agrícoles no és una solució.El 30 de desembre, el govern indi va acceptar dues de les demandes dels agricultors; excloure els agricultors de les noves lleis sobre contaminació i eliminar les esmenes a la nova Ordenança elèctrica. S'havia observat un estancament en les negociacions entre el govern central i els agricultors fins al novembre de 2021, quan el govern indi finalment va accedir a derogar les lleis. Després de l'anunci de la derogació de les lleis agrícoles, els sindicats d'agricultors van continuar amb la demanda de garantia dels preus mínims de suport (PMS), recordant tant als governs estatals com als sindicats la objectiu de duplicar els ingressos dels agricultors l'any 2022; i seguir les recomanacions de la Comissió Nacional d'Agricultors de l'any 2004 de MS Swaminathan. Finalment l'11 de desembre es van donar per finalitzades les protestes.
El text tracta sobre protestes.